﻿EMANUEL POPE VOLUME DE AER iii Editura SCngptzr Emanuel Pope: Volume de aer III Copertă și ilustrații: Joni Stoian Lector de carte: Dorina Brândușa Landen 2 Fratelui meu Laurențiu 3 20 000 20 000 de mii de macete și tunuri toate hăcuind, hăcuind neîncetat viața mea: o bucată acolo, o alta aici orașele și granițele lumii stau toate ca la dentist zburând peste ele: anii mei/durerile mele și numai din când în când cât o bulă de săpun strălucind cineva sau ceva din vreun loc m-a recunoscut trecând 4 5 6 sus-jos/jos-sus nu fără o anumită ciudă acum îmi amintesc cum reușeau în copilărie să mă amuze destul de ușor tot felul de prostii una dintre cele mai teribile și mai rușinoasă totodată era plăcerea cu care ore în șir chinuiam o maimuță din plastic, pe care cu ajutorul unor bețe o făceam să culiseze fără oprire de-a lungul unei scurte rigle: sus-jos, jos-sus sus-jos, jos-sus Azi, după 43 de ani nu știu de cine ar trebui să-mi fie mai multă greață sau milă, doar observându-1 pe Dumnezeu cum și cu ce se joacă sunt mai mult decât convins că s-a condamnat singur la o copilărie total nefericită psalm întru iubirea cărților 7 lui Hore! Ploeșteanu Fericit cel care singur găsindu-și calea prin labirintul cărților nu s-a ispitit și nici nu s-a zidit, înafară sau înăuntru de sine, sufletul lui un ciulin pândit de vânturile pustiirii lumești nu s-a semețit oriunde a poposit iar gândul și inima lui s-au hrănit numai din smerenie fără să sluțească pe alții ori pe el însuși Fericit apărătorul cărților, cel care le-a adăpostit și cel care a plecat cu trupul lovit în căutarea lor, Fericit cel care nu a vândut cărțile sale ori cărțile fraților săi, care a lucrat la cărțile altora ori le-a tipărit Fericit e cel care dă de veste Fericit cel care a flămânzit pentru carte ori care a murit din iubire pentru ea 8 cel care a însetat și cel care a plâns pe fila ei pentru că Domnul nu-1 va pierde niciodată citind cu el împreună Fericit cel care l-a cunoscut pe David Fericit cel care l-a cunoscut pe lona Fericit cel care l-a cunoscut pe lacob Fericit cel care l-a cunoscut pe Moise Fericit cel care l-a cunoscut pe lisus și pe Maica Lui Fericit cel căruia toate vorbindu-i-se lui i se vorbea cu o singură carte Fericit 9 10 îl 12 taxidermie Numai munții au mai rămas să tremure ca plopii în umbra omului în rest totul s-a desăvârșit ceas, în deplină lumină, până la epuizare și dizolvare Călcând prin măruntaiele sale de paie ca printr-un parc, toamna, ca printr-un morman de frunze moarte, nimic nu-mi mai amintește de cel care a fost, de arcuirea și de tinerețea sa din anii '60-70, poate numai carcasa și eticheta, și foarte puțin din blană: 13 "Umanitate " atunci atât de triumfător definită, un animal încă viu, lipsit acum de orice însemnătate, un exponat închis într-un muzeu al științelor naturii Câțiva, dintre cei puțini plecați în cosmos Reîntorși acasă mai povestesc celor mici, tot felul de legende: "Cum, de acolo, de la mii de kilometri distanță, privit în ochi bătrânul animal parcă ar da semne de viață " 14 deși nu suntem cununați cu popă mi s-a spus că scriu prea repede ori că sunt deja prea bătrân pentru atâtea volume că e mai bine: mai rar, mai rar și mai drăguț ca prietenia, că oricum totul e o zeamă și nimeni nu te-ntreabă când taci, nici când vorbești, și cel mai nimerit ar fi să intru cu totul în vacanță, să las mai curând să treacă un timp, o vară mi se spune, ori un cincinal fară-de-pereche, ca să pot gândi altcumva și puternic -că în proză lucrurile stau altfel (ce să mai vorbim de teatru) apoi azi se publică oricum "mult, prost și de către orișicine iar poezia la români se cultivă cu tona și se vinde cu suta de grame dacă nu în farmacii cu lingurița Oh! și viața e, nu-i așa, ALTCEVA!, trebuie să fie mai mult de atât și în plus se poate trăi și fură poezie cum am trăit eu după Crăciun 15 cu numai 7 poeme și fără țigări ea mai mult plecată, eu mai mult pe acasă de mă tem că la vară vom intra amândoi direct în concurs - la corabia cu ochii scoși - privind cotele Dunării în continuă scădere, iar până la iarnă nu va mai fi mult și avem toate șansele - chit că nu suntem cununați cu popă - să "vărsăm’' încă vreo două poeme și atât, alea mari și de final și apoi ușurel, tăcuți, să ne ducem și noi spre bucuria prietenilor noștri mincinoși, pentru că nu-i așa? azi oricum se spune și se publică nuilt, prost și de către orișicine iar în proză lucrurile stau altfel, cu totul și cu totul altfel, mult mai puternic, ce să mai vorbim de teatru 16 17 18 19 tuturor Am vrut să scriu un singur poem pentru toți oamenii, Unul singur, sincer și absolut (firește) pentru care fiecare cititor și-ar fi putut vârî mâna și inima-n foc Și l-am început cu un cuvânt cu litera "a" După care am privit versul așa frânt pe hârtie și imediat m-am temut Din cauza acelui cuvânt și al acelei litere cel puțin doi oameni din secolul trecut au fost uciși Ce ar spune despre poemul meu rudele lor? Atunci am încercat un cuvânt cu litera "b" Și pentru o clipă am crezut că e bine Până când mi-a răsărit în minte imaginea literei "b" din cuvântul bolșevic Nu era oare și ea aceeași literă7 Enervat și exasperat am încercat până aproape de lăsarea întunericului, câte un cuvânt pentru fiecare literă și oră, dar toate în final mi s-au arătat la fel de vinovate Și pentru că-mi era, recunosc, oarecum milă de timpul meu am refuzat să-1 mai arunc și pe acesta la coșul de gunoi Așadar, acesta rămâne să fie poemul meu 20 dedicat tuturor! Unul prin care am încercat să nu irosesc nimic am îndrăznit din nou 21 iarna întotdeauna am o problemă gravă, îmi revine ca o boală în ianuarie, mai ales după petreceri: GRIJA (grijania ei!) de a-mi ascunde cumva de lume și urmele și scârba De sărbători, evident, mă vizitează vecinii (nu toți), luminile-s aprinse și cinstit, atunci, eu beau cu și mai mare poftă, tăifasuiesc, oameni intră, oameni pleacă, e pace! Numai sufletu-mi parcă-i căzut de pe altă lume și-mi șade-n gât ca pe jăratec N-ascultă de mine și doar năuc mă strigă: "Hai să mergem în grădină! Hai să ne ascundem, Emanuel, faptele, poemele, gândurile, tristețea - îmi spune mincinosul Hai să le-ngropăm la toate urmele și copiii ăia cărora le-am ucis amândoi, mama! " (ticălosul!) și totul mi se trage numai de la ea, aici m-a prins blestemăția în dialectica ei 22 și-n misticismul unei lumi ascunsă numai și numai de cuvinte asta chiar că mă înnebunește de-a dreptu' și nu mai pot vedea lucrurile cum mi-ai dorit AȘA CUM LE-A FĂCUT MAMA LOR BUNĂ și de aceea ucid! și de aceea tot ucid! încă din copilărie și-n stânga și-n dreapta cu entuziasm și cu patimă atâtea cuvinte câte pot însă tot îmi mai scapă, și cu trupurile lor de ecou și de piatră rămân să nu-mi arate în continuare lumea în lume Dar și când ucid, dar și când îmi scapă în inima mea tot nu se face dreptate! iarna întotdeauna am problema asta gravă, mai ales in ianuarie îmi revine GRIJA ca o boală după petreceri (grijania ei!) de a-mi ascunde cumva de lume și numele și scârba Și aș vrea să arunc peste bord TOTȚTTTTTTTTTTTTTTTȚTTTTTTTT TOTTTTTTTTTTTTTTTTTTTTTTTTTTT, Iară să mă uit și să nu-mi mai simt disperarea asta pe care singur nu pot să mi-o înghit: iubirea de oameni! 23 "Hai să ne ascundem Emanuel faptele poemele, gândurile, tristețea Hai să le-ngropăm la toate urmele și copiii ăia cărora le-am ucis amândoi, mama' " Și în final am îndrăznit și din nou am îngropat în pământ tot ce am ucis în anul din urmă N-am mai așteptat amnistia guvernului și urmărindu-mi numai plăcerile și vina ca un hoț m-am strecurat în trupul de zăpadă al grădinei mele și sub meditația ei de iarnă cu mâini tremurânde, atent să nu mă vadă nimeni, ca un rinocer am săpat culcuș pentru fiecare dintre orfanii bebeluși Of! cum peste trupurile lor umflate de-acum de lapte și smirnă cu mâinile astea cu care vă scriu singur am tras țărână și din nou, țărână Somn ușor, le-am spus, scumpele mele, iubitele mele icoane! Vouă vă cer îndurare! Eu sunt cel care urmărind o iluzie, printre cuvinte v-a ucis mama Să creșteți mari și să vă răzbunați 24 ca într-o altă viață: la primăvară! 25 26 culorile vii Cameliei întotdeauna culorile vii locuiesc numai formele mici cum e cazul ochilor tăi sau a buzelor tale așteptând și tremurând sub lună ca liniile de înaltă tensiune murmurând în apropierea unor nesfârșite câmpuri de mine E război, e pace? nu știu și nici pentru cine însă eu de câte ori mă apropii de tine așa îmi sare inima-n piept de parcă aș călca numai pe grenade 27 haideți, vă rog! Haideți, vă rog! Rog toți oamenii acestei lumi Să vină și să se împrietenească cu mine pe facebook, acasă, Ia masă, în casă; Oricum nu va dura prea mult, cu cei mai buni și mai bătrâni dintre voi a fost cel mult o clipă Atâtea vise, de ne speriam toți în noaptea cu miros de garofițe s-au dus și noi ne-am dus, ușor 28 cât mai ușor și la sfârsit din tot ce-a fost n-a mai rămas decât senzația aceea de tangaj și asta numai pentru o lună și jumătate! 29 30 31 dragostea mea e un tanc Dragostea mea e un tanc umezind și înroșind pământul Sub tălpile-i de argint îi pui o mină nici gând să se oprească și în general i se rupe de tot orizontul chit că-ncepe să se-nvârtă-n loc; ori când primește o grenadă înăuntru devine de toată bafta se-ncălzește, perorează iute explodează-n mii de artificii; îi mitraliezi apoi tanchiștii, unul câte unul, degeaba unii cad, alții se târăsc și chiar și așa pe brânci, cu mațele scoase pe afară-n curcubeu unu’ și tot reușește 32 ca într-o teribilă ștafetă s-o predea mai departe: înroșind iarba, umezind cu lacrimi pământul Dragostea mea este un tanc nici măcar în inimă nu-i pot face față cât despre siguranță, ce să mai zic amândoi murim pe baricade 33 34 35 Ia marginea nopții 36 Ninei lubește-mă acum, acum iubește-mă! când ochii mei în ochii tăi mai caută lumină și gândurile-n cer de rugăciune-ți pier, cum piere stolul risipit la vânătoare de un glonte tras de însăși mâna care moare Iubește-mă acum, iubește-mă când mori! când nu mai pot primi nimic pe-o sărutare și doar rămâne-n urmă să mă doară, cenușa ei și-n stingherit alcov secretul vieții care moare Э Acum iubește-mă, acum când mori! să pot simți pe trupu-mi viu, sărutul tău caustic ca o rană și sila toată a împerecherilor din lume prin el apoi s-o pot sorbi amar până mă duc și eu atâția ani! atâția cai! 37 Ninei Atâția ani! atâția cai! strânși toți nervoși, la mine-n poartă eu însă nu mai pot pleca, nu mai pot pleca, cu niciunul dintre ei, cum o făceam odată Și falnici în ograda mea, își mușcă pân' la răni zăbala Toți tineri, toți tineri, de Dumnezeu m-ar asculta, cum aș urca în șaua lor ca altădată, ca altădată Acum eu însă doar privesc amurgul cum îi călărește Lăsându-i morți în curtea mea, în curtea mea, în timp ce luna crește, crește 38 39 extaz și restul agonie 40 lui Bulgarii acum la-ntoarcere numai ei îi plâng de milă nebuna a-nghițit cât a putut din prietenie pofticioasă și pe tot atât din ură și-acum molfăie, molfăie rămasă fără dinți inima mea de javră bătrână 41 toamnă Azi am trecut pe sub coroana unui copac era atât de înclinat încât pentru o secundă mi-a fost frică Dar niciodată nu mi s-a întâmplat la fel să simt de câte ori m-am aflat în preajma unui om covârșit, ori a unuia subordonat vremurilor, ori chiar în propria mea companie când am fost și temător și laș 42 ■„ У * - 4 -< 43 fi vrut să fi fost Luminiței 44 Aș fi vrut să fi fost mai mult decât am reușit în această viață și întotdeauna pentru alții aș fi vrut, nimic pentru mine și nimic care să vă-nșele n-aș fi vrut să am gură și nici măcar brațe, nici măcar umeri nu aș fi vrut ca de câte ori plângeți și sunteți triști pe voi ca și pe mine să vă sprijine numai inima mea 45 46 47 numai noaptea nu Brândușei numai noaptea nu aduce uitare în rest toate lucrurile din zi se comportă la fel acum înțeleg de ce suntem după chipul și asemănarea Domnului lângă noi ca și lângă el odihnesc munți de uitare 48 49 50 poem de mărimea a doi ani Mamei Tina La Brâznic de-o vară, cerul întreg n-a mai vrut să plece, săturat de drum, obosit să alerge Capul domol la Mama Tina în poală și-l lasă, stau norii pufoși și ca mâții împrejur visează, întinși cât e ziua și prispa de lungă Soarele și el plictisit ce să facă tot privind la "sărăciile astea", chipul cu greu prin ogradă și-ascunde și din raze cântând ca din liră doinind, printre flori și albine numai valsează 51 pagină inexistentă lui Adi RusuIndianu ’ Și dacă azi îmi calcă pașii, pe unde au fost și ieri, Și-n margini de risipă doar umbra lor salută De ce să mă cutremur și trist de ce să fiu? Și dacă astăzi cad, cum am tot căzut și ieri Și printre râpe serbezi, durerea mă biciuie din nou De ce să-mi fie frică și trist de ce să fiu? Și dacă toți ceilalți, cum au făcut și ieri Cum nu se poate spune, vor zice despre mine De ce să-mi tulbur firea și trist de ce să fiu? Și dacă singur bând cu noaptea când se-ngână în patul meu, același, mă voi culca iar singur De ce să-mi plâng de milă și trist de ce să fiu? Dar dacă gându-mi pleacă spre același vis mereu, Și-n orizontul lui, eu voi ceda o clipă, Atunci să-mi fie frică și atunci să mă cutremur Atunci să-mi plâng de milă Și tulburat și trist Doar eu să fiu 52 53 54 vara asta ca o minută "niciodată toamna nu fu mai frumoasă sufletului nostru bucuros de moarte” (T Arghezi) lui Clau Toamna mea încă nu a sosit și mă-ncăpățânez să-ntind de vara asta cât pot, vara asta ca o minută, până-i sare borșul pe nas eu mă prefac că n-o văd (mult nici nu mai are) și oricum ceva mai bun la anii mei nu am de făcut Pe plajă băieți cu trup de Adonis strâng deja șezlongurile și le închid ca pe niște animăluțe în căsuțe de fier, iar la Copacabana muzica dar și barul cu luminile lui a amuțit numai marea a mai rămas și zgomotul ei de hrubă, plaja întinsă sarea din aer și setea din mine privind nedumerit Dacă nu m-aș mișca din când în când, aruncată de aiurea, o privire ar trece prin tot acest peisaj ca ochiul unui bezmetic printre picturile unei expoziții la Balcic Ce-i aici? nimic 55 numai silueta mea ca un punct, totuna cu nisipul, o tușă fugară puțin îngroșată de vânt și ca un glonț lumina de sub genele ei s-ar îneca obosită de drum la două mile distanță în larg undeva, în preajma acelor siluete de vapoare așteptând, fiecare cu un gabarit greu de închipuit marea încordată și ea suportând în adânc plumbul lor greu din pingele E un peisaj dezolant, dar nu am voie s-o spun poemul acesta nu ar mai suporta și ar muri mai înainte ca ecoul cuvintelor mele să se stingă, doar viermele din mine neobosit mă mai silește să tot dau de lucru vieții și culoare locului, și se-nvârte printre pescărușii bizari și cele câteva foișoare părăsite de observație Salvamani-s duși și ei mă-nec SOS cât să mai rezist? în propria-mi insignifiantă istorie și asta îmi e deajuns aș putea să ridic o mână, chiar dacă e inutil, să-ncerc un gest, orice totuși să strig cum am mai facut-o să-implor "un nu știu ce zeu” - despre care am citit într-o carte și m-a convins, atunci - 56 orice aș putea face cât încă mai sunt ce se cheamă un om pe o plajă pustie dar n-o fac mai precis îmi este destul Ca o prostituată marea mi se-ntinde lascivă la picioare, mi le spală și mi le mângâie cu vălul ei neîntrerupt, târându-mă ușor, ușor, ca pe o pradă spre palatul ei de cleștar Și îmi cântă! Mie, numai mie! dintre toți oamenii, numai mie acum! E un glas pe care-l știu, și un cânt pe care l-am cântat și eu adesea printre oameni, oferind tot се-am crezut că-i mai greu Adio, vă spun! în lumea voastră, acolo, dincolo de acest țărm, în orașele în care toamna darnică vă-ncarcă bulevardele cu frunze, puteți de-acum să anunțați și anotimpul meu 57 58 59 pescărușul (studiu după "Albatrosul” de Charles Baudelaire) Stau, beau și din nou vagabondând, în felul meu aproape indecent, iubind și ejaculând ca neaua peste termocentrale cu amplasament montan poeme, mă răsucesc ca un pescăruș de trei ori peste cap urechile de lup mi se dau pe spate, ochii îmi devin cheie sol - ard - și în melodia zilei rup firele ca din plasa lor căzând să nimeresc cu fața taman în gardul Comunei din Paris unde din nou de trei ori peste cap și tot așa fără să obosesc, mă prefac 60 încrezător și visător în viitorul omenirii Ca întotdeauna, ceva tot se mai poate regândi ce atâta tevatură, și în ape cunoscute ori necunoscute cu noaptea plonjez numai și numai înconjurat de stele gata, gata să mă înec Luna si ea, tovarășă și iubită bună de cameră și de celulă (nu?) prinsă cum e cu inima mea la subțioară speriată mă tot strigă și face o figură de toată mila palidă și tremurândă cum e să mă implore: Manule - Malule te "huiduie-n exil, jos, toți batjocoritorii " 61 la moartea unui prieten zboară Cârmei, zboară! lartă-mă, părinte, de-acum tu lângă mine să nu mai zăbovești doar spuneți iute slova și nu îndrăzni să mă privești Afară însă toamnei și goliciunii ei de jale citește-i rar din carte și ochii tăi de lacrimi să plângă ca-n psaltire Și spune-i toamnei mele că din copacul vieții de azi am început și eu să alunec spre cerul greu de frunze lin, lin, lin ca un copil nedumerit tăcut 62 ca inima-mi ce nu mai vrea să bată 63 64 cofetarul Magdei nu știu dacă Dumnezeu are acces la internet, și dacă în câmpul omniprezenței sale intră și lumea virtuală, dar am un site cu prăjituri și cu tot felul de delicatese, un prieten mi l-a comandat și apoi pe neașteptate a plecat Poate a primit un ordin sau o comandă de la El din moment ce s-a mutat în cer altfel nu pot să-mi explic Iar dacă tot s-a întâmplat așa eu zic să vină ’ Bunul” Dumnezeu și să adune și ce a mai rămas pe aici de i-a fost atât de drag cofetarul 65 celor născuți niciodată artistului Octavian Bud care nu a murit niciodată! Cei născuți niciodată Nu mai pot pleca dintre noi Și ca sfinții istoviți tară lacrimi Din pateric privesc rătăcit Drumu' spre vatră Cei născuți niciodată ♦ Sunt demult rămași printre noi Cum e toamna pe gânduri rămasă Când bruma plivește Grădina de flori Cei născuți niciodată Ard și beau lângă noi de o viață Nici fumul nu-i plânge, nici barmanul nu-i cheamă Doar cântecul lor ca un câine Iși plimbă lanțul Prin sufletul nostru umplându-1 de sânge 66 67 68 ca să învie Adelei Un vals neîntrerupt și învierile astea și despre ce să ne vorbească dacă nu despre iubire despre iubire și cădere despre disperare și extaz despre acum ca și despre ieri oare lisus știe cum e să dansezi timp de un an cu El ca să învie? 69 Tom&Jerry: The Dog House Anastasiei Ziua alerga, alerga ca friptă pe coadă alerga iar eu stăm prins în inima ei ca un șoarece într-o capcană bâltâcâindu-mă cu toată masa ei de sânge când la dreapta, când la stânga, ba sus, ba jos Dumnezeii ei de nebună și aprigă că de oprit nu se mai oprea Eram amândoi ca într-un desen animat dar unul prost, cu Tom și Jerry, un rebut la planșetă, în care eu ar fi trebuit să inventez repede câte ceva și tot nu venea tot timpul eu și tot timpul câte ceva ca să pot extrage ceva bun din goneta asta, sau cum s-ar spune ca să fiu călare pe situație nu cum eram Desenatorul și el într-o completă și absurdă pană de inspirație un alt papagal - sunt înconjurat numai de incompetenți -și ziua alerga, alerga până-i crăpau fălcile 70 de atâta alergătură se și însera, Apoi un buldog negru și greu în cerul gurii venea și de vie o înghițea și dus eram odată cu ea într-un stomach ce se-nvârtea, se-nvârtea nebun în jurul unei pofte flămânde de zile tinere și aprige și ca-n centrifuga unei mașini de spălat din ce-mi aparținea nimic nu mai găseam, vai și amar de cazna mea, cocolino îmi mai trebuia și gata eram și ars și prăjit la etaj 71 72 73 Winnetou în Mexic lui Kiki, acum cu tot gândul de bine alături de el in amintirea faptelor de vitejie care au fost și care vor mai fi De la timona atâtor corăbii naufragiate pe culmea munților Kilimanjaro, Prietenia a fost și rămâne un cuvânt, cu forța și duritatea unui poem de nespus De frica lui munții cremenea-și sună, iar în jungla de jos, a celor oropsiți pe pământ, animale de temut, cum ar fi leopardul și leul fug ca păsările speriate doar, doar sub cupola copacilor cu crengi de nisip și-or găsi scăpare Dintre viteji doar cei tari îndrăznesc să mai treacă pe aici dintre cei cu banduliera plină de gloanțe, un pancho, și în tolbă având săgeți cu vârf de argint Dintre cei ce de-o viață-și anină, scalpul ticăloșilor de șei și luna sălbatică cu ochi de vermină 74 gustul și paloarea zilei se ia o felie din pâinea zilei și pe ea se întinde bine o bucată bună de singurătate până când devin una și aceeași apoi se mestecă totul încet ca să se simtă cât mai bine gustul rânced de margarină și timpul să nu se irosească alăturat se visează aiurea numai cu ochii deschiși o linguriță de miere 75 76 77 boi cu plai Va fi o zi, va fi ca orișicare, învins, târât din satul meu de-un car de boi Vor râde pe la garduri neamurile-n ascultare, Dar eu nu le voi râde râsul înapoi Va fi o zi, va fi ca orișicare, Bătrâna casă va avea un alt stăpân, în curte lucrurile-mi scoase la vânzare, Din се-am iubit, la nori, Doar fumul drept mă va urma Va fi o zi, va fi o zi ca orișicare Cu luna răsfîrându-și genele pe dealuri Va plânge singură-n urma mea Dar plânsul ei de viu l-am plâns așișderea Si asta nu e doar rușinea mea 5 Э 78 singurul poem adevărat Ralucăi Singurul poem adevărat e acela ce nu se poate scrie deplin nici azi, nici mâine, nici poimâine un poem care numai rămâne înghițit și născut doar pe jumătate și care în același timp de oriunde arfi privit e singurul posibil Poemul eliberării care se anunță' dă semn o eșarfă o renunțare și o zăpăceală din care пи-ți mai revii, de câte ori îți vorbește doar simți cum odată cu el ceva în tine moare 79 dar și renaște altceva definitiv Cum oare să-i reziști? 80 81 82 numai 27 de ani "urnii mustăcios, parvenit și caraghios politic de tot râsu 'și plânsu 'lumii Numai 27 de ani și visul american s-a prăbușit taman la noi ca un Boeing cu dosu' înfipt în Balcani, în România unde se construiesc peste tot, numai zgârie-nori cu 1000 de etaje 998 dintre ele îngropate-n pământ iar la ultimul etaj, la mansardă, un popor așteptând hotărât să se sinucidă Undeva, deoparte, desigur, cu mult mai sus de turma vulgară, proțăpit în balconul rușinii, 83 un boieraș de țară - șade ca un mișel și râde de mine: - De ce râzi domnule? îl întreb - Ba, pe-a mă-tii! îmi răspunde el și iute, iute fuge-n America să dea mâna cu Trump 84 de mâine vom fi și mai mici (Aleppo - 275 000 de oameni fără scăpare) De mâine vom fi și mai mici In jurul nostru, va crește totul îngrozitor peste zi Umanitatea va scânci și rușinată se va ascunde: printre morți! 85 colind (16 decembrie 2016, România) ••CĂDEM CU ACEEAȘI CETATE ÎN CARE AM LUPTAT AMÂNDOI!" Ștefan Doru Dăncuș - "întoarcerea poetului risipitor" (2013) Azi a învins din nou Soarele Roșu al "maicii noastre Rusia" și teroarea profesorilor mei din liceu cu tăcerea tatălui iarăși, își picură negura peste zăpadă mormintele albe care nici măcar nu mai îndrăznesc să ne vorbească Albu-i Ler și Albu-i Mort în tara mea Să fiți iubiți! de Sărbători, vă zic, eu sunt așa, cum m-ați dorit mereu: bun de nimica ca și voi! Albu-i Ler si Albu-i Mort T în tara mea 5 86 Dărâmate zac peste țarina toată coloniile gândirii și ca vrăbiile aleargă, risipite, profețiile ei "brânză bună in burduf de câine" Să aveți poftă la cină, domniilor voastre! eu am trăit degeaba 47 de ani Albu-i Ler si Albu-i Mort T în tara mea ♦ Și cu toate că pământu-i încă cum era: tot așa de lung și lat în puterea sa eu sunt tot mai singur și sub nicio formă nu-i mai pot găsi sufletului meu, o biserică Albu-i Ler și Albu-i Mort în tara mea f Degeaba am acum și bani și ce mânca dacă nu am viață, și degeaba visez că am prieteni dacă nu am țară 87 unde să mă pot bucura de lumina răsărind din noblețea ochilor lor Albu-i Ler și Albu-i Mort în tara mea ♦ Am sănătate! da, dar vă rog, doamnelor și domnilor, nu mă invidiați pentru că în trupul bolii sau în timpul bolii așteptarea e aceeași Ce să fac cu ea? Albu-i Ler si Albu-i Mort în tara mea » De Sărbători, vă zic mi-am dorit mereu țara mea să-mi fie deasupra! ca un obraz de tânără fată împodobit de floare și de voi muri acum mi-e frică că voi sta așa o veșnicie în umbra buruienilor păgâne Albu-i Ler și Albu-i Mort în țara mea 88 "vin colindătorii" însă eu le spun să stea și mă uit la ei și le plâng de milă: frații mei orbi nu mai pot vedea nici de unde să plece dar nici unde să ajungă! Albu-i Ler si Albu-i Mort în tara mea s 89 anunț: caut și eu câțiva frați! patriotismului românesc, 21 decembrie 2016 la 27 de ani după caut și eu câțiva frați! nu 300 că doar nu suntem spartani - azi oricum nimeni nu mai crede în Făt- Frumos - doi și îmi sunt de ajuns numai atât cât să pot trece și de anul ăsta, fără băutură și amfetamine și fără să mă simt mizerabil și întru totul lipsit de rost Ajutați-mă! Vă doresc tuturor: "Sărbători de cumpănă!" invitație de 1 Decembrie: Spre Pocăința Rușinii 90 lui Ciprian Buzoianu Fiind român și creștin sufletu-mi liber tânjește de două ori într-un an să se primenească: de Paște și de 1 Decembrie însă eu, continuu repetent, de fiecare dată-n două ceruri, repet, repet și cu făptura și cu ființa mea nu ajung acolo, unde cu mult mai ușor și neîndoctrinat cu pași de domniță alergând visul meu culege floarea merilor grădinilor de rai eșecul propriu nu îmi este îndeajuns Nici al meu și nici al celor ce încă mai sunt vii din generația mea Numele nostru, azi, oameni, - ca să se știe - nu e, într-adevăr, nici Ogoranu, nici Arnăuțoiu, nici Gavnlă Mihali-Ștrifundă, Vasile Popșa Ilie Zubașcu, Ion liban, Nicolae Pop, Vasile Dunca, Leonida Bodiu, Constantin Cenușă, Vasile Motrescu, Col Vasile Cârlan, Grigore Sandu, Vasile Cămăruță, Gavril Vatamaniuc, Ion Vatamaniuc, 91 Vladimir Macoveiciuc, Petru Maruseac, Silvestru Hazmei, Ion and Gheorghe Chiraș, Capt Alexandru Suciu, Maj Nicolae Dabija, Dr losif Capotă, Dr Alexandru Dejeu, Teodor Șușman, loan Robu, Ștefan Popa, loan Crișan, Leon Abăcioaiei, Sandu Maxim Capt Diamandi lonescu, Gheorghe Pașca, Alexandru Podea, Emil Oniga Cornel Deac, Vasile Corduneanu Gheorghe Ungurașu, Petre Baciu Col Ion Uță, Spiru Blănaru Aurel Vernichescu, Petru Domășneanu Nicolae Popovici, Gheorghe lonescu Petru Ambruș, Ion Tănase Dumitru Isfănuț (Sfârlogea), Nicolae Doran Ion Vuc, Lazăr Caragea, Petru Vitan, Victor Lupșa, Comeliu Gheorghe-Szavras, Gheorghe Militaru Capt Mândrișteanu, Constantin Dan, Ion Cândea, Col Gheorghe Arsenescu, Capt Mihai Brâncuși, Gheorghe Pele, Șerban Secu, Ion Jijie, Gen Ion Carlaonț, Marin Dumitrașcu, Gogu Puiu, Nicolae Ciolacu și nici Elisabeta Rizea Slavă Domnului! altfel istoria acestui popor și a tuturor minunilor ei 92 pe care iată, azi, 1 Decembrie, le celebrăm ar fi fost numai și numai un deșert tară niciun semn 26 de ani de libertate au fost suficienți pentru noi Ne-am privit în ochi trădători și ne-a plăcut Acum, așadar, lăsați! Lăsați comuniștii, secunștii, neocomuniștii, partinicii, toți îmbogățiții prin furt în dauna țării și anarhiștii să-și cânte și să se bucure de România lor pe care am oferit-o gratis ca pe un lucru lipsit de valoare Iar noi, ceilalți, să ne îndreptăm spre Pocăința Rușinii! 93 politicienii României de 25 de ani cântă fără să le pese: Tonul la BANDĂ, vă rog! ti la tu la tu la twah* Motto: "Sing!! Never mind the words! " de la minutul 1:04 din videoelip: https://wwwyoutube corn/watch9time continue-2&v-0daS SDCT U Frumoși precum cămila, bogată-n forme pline suntem indubitabil cei mai finuți (escroci) din țară: ti la tu ia tu la twah! Experți în vorbe goale, cu burta roasă de păcate vă lustruim averea (țării) doar praful să se aleagă: ti la tu la tu la twah! Stimată doamnă, țară, doriți un taxi spre mai bine? 94 poftiți cu noi în cz/r s« (niorții) "dormiți liniștită, băieții vă veghează": ft' la tu la tu la twah! Suntem cu toții îngeri, 'pușcăm din zbor loveaua dar respectăm pioși tăcerea, n-am mâncat (usturoi) gura doar a mir miroase: ti la twah! Și tot ce vă aparține, noi ne împărțim ca frații la urmă tragem linie și tot ce mai rămâne (cămașa de pe tine) 'om vinde încă o dată: ti la twah! Cu mutre de fecioară, sfioși clipim din gene când ne gândim la țară (adânc cuprinși de scârbă) cu inima de piatră: Tra la la la la la la! 95 Amnezie 1 96 Oare eu vorbeam cum Locuiam Ce nu ne ajunsesem De Vârstă Erai spuneam acolo? Mulți Aveam mama ceva Eram Ani La mea sau într-o în Ce iubita numai casă ea? Ne mea priveam închiriată gândeam ori pânzele de Atunci 0 alea vacanță Tu rudă albe sau îti bănuiesc contopindu-se era Mai eram la casa Aduci tânăr orizont ta Aminte ne Și Și Foto: KOGAN TOBAR1, Hol' Springiun, 1921, Japanese yvoodblockprinț Potpuriu poetic la volumul "Voinicul în piele de javră" (2015) 97 "Plecă Aftandil și colindă lumea-n lung și lat, dar nu îl găsi pe viteazul în piele de tigru " (Șota Rustaveli, "Viteazul în piele de tigru") Eu sunt omul de stâncă născut nicăieri, nu am multi frați la vreme de beție și de nuntă călătorind cum călătoresc zmeii vara, tară prea multe cuvinte, cariu în lemnul iubirii și immă-n piele de javră, pe obraz mi-a înflorit stigmatul rușinii "mania voastră de comuniști" într-o lume născând neîntrerupt valuri eu încă sunt pe stradă, ogarul lui Dumnezeu, "nările mele spre suflarea-Ți cerească se roagă!" taman azi când norii sunt atât de negri numai distanțe Nu am avut prieteni, știi bine mi-am parcurs jumătate din spațiul singurătății tară haită, până-n noapte, "și toate se-ntâmplă, sunt extrem de reale" of! nu credeam că se poate și mai singur ce aproape vă simt: "Hai s-o facem!" (suspansul întotdeauna mă disperă niciodată nu am avut răbdare să văd un film cap-coadă) ce dezastru provoacă dependența 98 "Biet animal adulmecându-și încă pe ape sălașul, scrijelind zi și noapte în carcasa unui mort De-acum nu-l mai pot minți ca altădată " S O S! animal la apă, "voinicul în piele de javră" Potpuriu poetic la volumul “suntem cameleoni” (2016) 99 "We are like chameleons, w take our hue and the colour of our moral character, from those who are around us " (John Locke) Secunda dintâi ți-o cer, emoțiile ne părăsesc și inima a lui și a mea of! luna mea ca țara mea! flămând în libertate; dar iată-mă din nou gata de drum "Fuckyou all!" voi nu v-ați petrecut cu mine nopțile pe acele înălțimi dorind regăsirea, sau poate se și-ntâmplă deja și nu mai am mult, prietenii știu ce zic: "vremea bujorilor a trecut" toți cedri se-nclină și moartea nu va stăpâni nimic numai pâinea va rămâne să se așeze mereu, cu grijă, peste poemul scris Povestește-ne, Speranță! la patru ani, două ore și treizeci de minute cum singură în deșertul omenesc sperând în nimic ce nu se-ntâmplă te-ai îngropat în mormânt! Azi e ziua neamului meu de zburătoare, și spre înțelepțirea generațiilor ce vor veni nu noi am inventat minciuna: 100 "Law for the rich people " ca o gară străpunsă de vânt stăm așa umanitatea sângerează și ea, iar eu simt cum îmbătrânesc dintr-odată: 'mai bine uitarea fără vise, mai bine tăcând să-mi ascult dumnezeii respirând vii lângă somnul meu fără rușine"’ suntem cameleoni Potpuriu poetic la volumul “Voodoo child” (2017) 101 'Cause Гт a voodoo child, Lord knows Гт a voodoo child" (Jimmy Hendrix - Voodoo Child) Am visat că nu mai visam! nimic n-a ajutat și-mi este clar acum: gura spurcată mi-am zidit-o cu lut, - numai depărtarea ajută motoarelor morții - "deși gura ne arde deși inima urlă" însă ce-a fost mai greu a trecut, un fel de rodii din carne și sânge împodobite cu pene verzi-galbene de struț "Apoi, ca nou, dezinfectat de 2500 sau de 4200 de ori” în dudul țării mele plouă, plouă și am ales pușcăriași! Tot ce am trăit până la 47 de ani nu a fost viață, zis-a arhanghelul către mine: "De voi găsi în cetatea ta cincizeci de drepți numind cincizeci de martiri căzuti în temnițele comuniste voi cruța pentru ei toată cetatea și tot locul tău" vinul vieții însă se cere de-acum băut în altă parte Ierusalime, Ierusalime, cetate a mirilor arși ca într-un final de film mut am ajuns unde eram 102 Oh, tulbure speranță, tară alcoolul tău aș fi murit de mult și cel mai bun prieten și singurul care m-a înțeles; voi încăleca așadar din nou norii ca-ntr-un somn absolut hipnotizat și câte zile să nu mai petrec și câte nopți să nu mai adorm printre ruine cu mâinile asudate? Extensia și transferul meu fragmentat "când am fost eu și când a fost el?" delatori toți: mama, tata, verii și frații mei fericit, Robinson Crusoe și Viața Lui, ochii mei n-au putut vedea niciodată nimic altceva în Antarctica mea și ca ре-un platan de pick-up nomadul în trupul meu cu sila, mirosind a mohor proaspăt cosit, chiar în timp се-ți vorbeam, a alunecat, lumea rău s-a bucurat Acesta e și poemul vieții mele! Nu e nimic de viața noastră, iată-ne ajunși și aici, înveșmântați în alb și negru, două păsări de ceață așteptând îmbrățișați, aproape dispărând în acest sanatoriu, pe această banchiză murdară de zile și nopți, ca două statui grosier copiate după Rodin naufragiate pe mozaicul unui ocean de gheață cel puțin bătrânețea dacă nu și mai mult: voodoo child 103 Cuprins 20 000 / 4 sus-jos/jos-sus / 7 104 psalm întru iubirea cărților / 8 taxidermie /12 deși nu suntem cununați cu popă / 14 tuturor / 18 am îndrăznit din nou / 20 culorile vii / 26 haideți, vă rog! /27 dragostea mea e un tanc / 31 la marginea nopții / 35 atâția ani! atâția cai! / 36 extaz și restul agonie / 39 toamnă / 40 aș fi vrut să fi fost /43 numai noaptea nu /46 poem de mărimea a doi am / 49 pagină inexistentă / 50 vara asta ca o minută /53 pescărușul /58 la moartea unui prieten / 60 cofetarul /63 celor născuți niciodată / 64 ca să învie / 67 Tom&Jerry: The Dog House / 68 Winnetou în Mexic / 72 gustul și paloarea zilei / 73 boi cu plai / 76 singurul poem adevărat / 77 numai 27 de ani /81 105 de mâine vom fi și mai mici (Aleppo - 275 000 de oameni fără scăpare) /83 colind (16 decembrie 2016, România) / 84 anunț: caut și eu câțiva frați / 88 invitație de 1 Decembrie: spre Pocăința Rușinii / 89 politicienii României de 25 de ani cântă fără să le pese: / 92 amnezie 1/ 95 Potpuriu poetic la volumul ”Voinicul în piele de javră” (2015) / 96 Potpuriu poetic la volumul “ suntem cameleoni” (2016) / 98 Potpuriu poetic la volumul “ Voodoo child” (2017) / 100 106